Diari Oficial de la Generalitat Valenciana


Sumari del DOGV 6822, del 19-07-2012 (2012/6805)

Notificació del laude emés per la Junta Arbitral de Transports d'Alacant. Expedient número 060/11-A.
----------------------------------------------------------------------------------------------------

### Dades del document

Número de DOGV
:   6822

Data del DOGV
:   19-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6805


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 060/11-A. [2012/6805]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposa els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de Cimep, SL, que s'ha dictat laude en l'expedient referenciat i no com és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària-vocal: Carolina Casal Asensio. Parts: reclamant: Transportes Ochoa, SA, representada per Guillermo Arturo Macho Ronco. Reclamat: Cimep, SL, que no compareix a l'acte de vista.  
A Alacant, el 19 de gener de 2011 i a les 10.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 060/11-A, es procedix a la realització de la vista oral respecte de la reclamació següent: impagament de transport. Incompareixença del demandat.   
  
Iniciada la vista oral pel president es procedix a comprovar la identitat de la part compareixent i la qualitat amb què intervé, verificant-se que Guillermo Arturo Macho Ronco, amb DNI número 42488512X, actua en nom i representació de Transportes Ochoa, SA, segons escriptura de poder atorgada a favor seu el 28 de juny de 2000 a Saragossa davant del notari Eloy Jimenez Pérez, la còpia del qual, una vegada comprovada amb l'original és admesa per la Junta i incorporada a l'expedient.  
La part reclamada ha sigut notificada per mitjà de certificart de recepció el 10 de novembre de 2011, la constància de la qual es troba en la documentació de l'esmentada reclamació.  
Concedida la paraula a la reclamant deixa basada la seua reclamació en els següents antecedents de fet  
1. La part demandant es ratifica en la seua demanda, que com a conseqüència de les seues relacions comercials existents entre les parts, va realitzar per compte de la demandada els transports que queden especificats en el text de les factures adjuntes a la demanda (factures: 4620.171, 4620.532, 4620.680, 4620.801 i 4620.912), per un import total 842,43 €. Estes factures van resultar impagades per part de la demandada la mercantil Cimep, SL.   
Segons l'anterior, reclama en este acte, la quantitat pendent de cobrament que ascendix a: 842,43 €, més els interessos legals que més avant s'especificaran.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documentació aportada per la demanda, tenint-se per aportada al present procediment.  
Sense mes qüestions a tractar es dóna per conclosa la vista.  
S'apliquen els següents fonaments jurídics:  
1. La competència territorial de la Junta, de la qual res s'al·lega, està determinada en els arts. 6 i 7.2 del Reglament de la LOTT (RD 1211/1990).  
2. La submissió, no estant expressament pactada, i sent la quantia inferior a la que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en vista i de la documentació que es va aportar amb la reclamació, es constata fefaentment que els ports que són reclamats en esta demanda i les factures de les quals consten adjuntes a esta, van ser efectivament realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Ochoa, SA, representada per Guillermo Arturo Macho Ronco, contra Cimep, SL, ja que dels fets relatats, documents probatoris i declaracions efectuades s'establix, que havent-se realitzat el transport reclamat dins de les condicions contractuals convingudes ha de ser abonat el seu import.   
  
Per tot això la mercantil Cimep, SL, ha d'abonar a Transportes Ochoa, SA, la quantitat de huit-cents quaranta-dos euros amb quaranta-tres cèntims (842,43 euros) més vint-i-sis euros amb seixanta-nou cèntims (26,69 euros), calculats com a interés legal pel reclamant conforme a l'interés legal dels diners per a l'exercici 2011, en un 4%.  
  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat Mercantil d'Alacant, conforme establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 28 de febrer de 2012.- El president de la Junta Arbitral de Transports d'Alacant: Manuel Sánchez Gallego.